
Tisztelt Képviselő-testület!

I. Előzmények:

[bookmark: _Hlk120103792]Fót Város Önkormányzata a városi kulturális intézmények átszervezésével kapcsolatban a 153/2022. (VIII.30.) határozatával 2023. január 1. napjától megalapította a Fóti Városi Könyvtár és Információs Központ intézményt. 
Tekintettel arra, hogy az intézmény pénzügyi, gazdálkodási feladatait a Fóti Gazdasági Ellátó Szervezet végzi, az intézmény Szervezeti és Működési Szabályzata tartalmazza az intézmények tételes felsorolását, ezért indokolt a Szabályzat felülvizsgálata.

Az államháztartásról szóló törvény végrehajtásáról szóló 368/2011. (XII. 31.) Korm. rendelet 13. §-a határozza meg a költségvetési szerv szervezeti és működési szabályzatának kötelező tartalmi elemeit. Figyelemmel a jogszabályi előírásaira az intézmény szabályzata a kormányrendelet előírásainak megfelelően pontosításra kerül.

13. § (1) A költségvetési szerv szervezeti és működési szabályzata tartalmazza  
a) a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,
b)  a költségvetési szerv alapító okiratának keltét, számát, az alapítás időpontját,
c)  az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek megjelölését,
d) azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi (tagsági, részvényesi) jogokat gyakorol,
e)  a szervezeti felépítést és a működés rendjét, a szervezeti egységek - ezen belül a gazdasági szervezet - megnevezését, feladatait, a költségvetési szerv szervezeti ábráját,
f) azon ügyköröket, amelyek során a szervezeti egységek vezetői a költségvetési szerv képviselőjeként járhatnak el,
g)  szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét (ideértve - a költségvetési szerv vezetőjének és gazdasági vezetőjének akadályoztatása esetén vagy ha a tisztség ideiglenesen nincs betöltve - az általános helyettesítés rendjét), az ezekhez kapcsolódó felelősségi szabályokat,
h) jogszabályban meghatározott kivétellel a munkáltatói jogok gyakorlásának - ideértve az átruházott munkáltatói jogokat is - rendjét, és
i) azoknak a költségvetési szerveknek a felsorolását, amelyek tekintetében a költségvetési szerv az Áht. 10. § (4a) és (4b) bekezdése alapján a 9. § (1) bekezdése szerinti feladatokat ellátja.

(2) A költségvetési szerv vezetője belső szabályzatban rendezi a működéséhez kapcsolódó, a költségvetési szerv előirányzatait terhelő pénzügyi kihatással bíró, jogszabályban nem szabályozott kérdéseket, így különösen
a) a tervezéssel, gazdálkodással - így különösen a kötelezettségvállalás, ellenjegyzés, teljesítés igazolása, érvényesítés, utalványozás gyakorlásának módjával, eljárási és dokumentációs részletszabályaival, valamint az ezeket végző személyek kijelölésének rendjével -, az ellenőrzési, adatszolgáltatási és beszámolási feladatok teljesítésével kapcsolatos belső előírásokat, feltételeket,
b) a beszerzések lebonyolításával kapcsolatos eljárásrendet,
c) a belföldi és külföldi kiküldetések elrendelésével és lebonyolításával, elszámolásával kapcsolatos kérdéseket,
d) az anyag- és eszközgazdálkodás számviteli politikában nem szabályozott kérdéseit,
e) a reprezentációs kiadások felosztását, azok teljesítésének és elszámolásának szabályait,
f) a gépjárművek igénybevételének és használatának rendjét,
g) a vezetékes- és mobiltelefonok használatát, és
h) a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendjét.

II. A döntéshez szükséges információk, tájékoztatások:

Az államháztartásról szóló 2011. évi CXCV. törvény 9. §-a alapján az irányító szerv hagyja jóvá a költségvetési szerv szervezeti és működési szabályzatát.   
9. § Ha törvény eltérően nem rendelkezik, a költségvetési szerv irányítása a következő hatáskörök gyakorlását jelenti:  
a) a költségvetési szerv alapítása, átalakítása és megszüntetése, ideértve az alapító okirat és annak módosítása, valamint a megszüntető okirat kiadására vonatkozó hatáskör (a továbbiakban együtt: alapítói jogok) gyakorlását,
b) a költségvetési szerv szervezeti és működési szabályzatának jóváhagyása,
c) a költségvetési szerv vezetésére kinevezés vagy megbízás adása, a költségvetési szerv vezetőjének felmentése vagy a vezetői megbízás visszavonása, és - ha törvény vagy kormányrendelet másként nem rendelkezik - a költségvetési szerv vezetőjével kapcsolatos egyéb munkáltatói jogok gyakorlása,
d) a költségvetési szerv gazdasági vezetőjének kinevezése vagy megbízása, felmentése vagy megbízásának visszavonása,
e) a költségvetési szerv tevékenységének törvényességi, szakszerűségi és hatékonysági ellenőrzése,
f) a költségvetési szerv döntésének megsemmisítése, szükség szerint új eljárás lefolytatására való utasítás,
g) jogszabályban meghatározott esetekben a költségvetési szerv döntéseinek előzetes vagy utólagos jóváhagyása,
h) egyedi utasítás kiadása feladat elvégzésére vagy mulasztás pótlására,
i) jelentéstételre vagy beszámolóra való kötelezés, és
j) a költségvetési szerv kezelésében lévő közérdekű adatok és közérdekből nyilvános adatok, valamint a c)-i) pont szerinti irányítási hatáskörök gyakorlásához szükséges, törvényben meghatározott személyes adatok kezelése. 

A hivatkozott jogszabály értelmében a Fóti Gazdasági Ellátó Szervezet igazgatója elkészítette az intézmény szervezeti és működési szabályzatát.

A fentiek alapján az alábbi határozati javaslatot terjesztem Tisztelt Képviselő-testület elé.
III. Határozati javaslat:
…/2023. (IV.27.) KT-határozat

[bookmark: _Hlk83885310]Fót Város Önkormányzat Képviselő-testülete jóváhagyja a Fóti Gazdasági Ellátó Szervezet Szervezeti és Működési Szabályzatát.
Felelős: polgármester
Határidő: azonnal

Jogszabályi hivatkozások:
· az államháztartásról szóló 2011. évi CXCV. törvény  
· az államháztartásról szóló törvény végrehajtásáról szóló 368/2011. (XII. 31.) Korm. rendelet   

Az előterjesztés mellékletei: 
1. melléklet: Fóti Gazdasági Ellátó Szervezet Szervezeti és Működési Szabályzata

